REPUBLIKA SRBIJA

NARODNA SKUPŠTINA

Odbor za ustavna pitanja i zakonodavstvo

04 Broj 06-2/17-24

9. april 2024. godine

B e o g r a d

ZAPISNIK

PRVE SEDNICE ODBORA ZA USTAVNA PITANjA I ZAKONODAVSTVO,

ODRŽANE 2. APRILA 2024. GODINE

Sednica je počela u 11,00 časova.

Sednicu je, u skladu sa članom 25. stav 1. Poslovnika Narodne skupštine, sazvala Ana Brnabić, predsednik Narodne skupštine.

U skladu sa članom 25. stav 2. Poslovnika sednici je, do izbora predsednika Odbora, predsedavao narodni poslanik Risto Kostov, najstariji član Odbora.

Sednici su prisustvovali članovi Odbora: Jelena Žarić Kovačević, Vesna Nedović, Milica Nikolić, Olja Petrović, Dragan Nikolić, Snežana Jovanović, Jasmina Palurović, Miloš Gnjidić, Vladan Zagrađanin, Sanja Jefić Branković, Ana Krstić, Uroš Đokić i Slobodan Petrović.

Sednici nisu prisustvovali članovi Odbora: Goran Petrović, Tatjana Pašić i Danijela Nestorović, kao ni njihovi zamenici.

U skladu sa članom 25. stav 3. Poslovnika Narodne skupštine, za ovu sednicu određen je sledeći:

D n e v n i r e d:

1. Izbor predsednika Odbora;
2. Izbor zamenika predsednika Odbora.

**Prva tačka dnevnog reda**: Izbor predsednika Odbora

Predsedavajući je predložio da se za predsednika Odbora izabere Jelena Žarić Kovačević, član Odbora.

Diskusije nije bilo.

Odbor je jednoglasno usvojio predlog člana Odbora Rista Kostova i za predsednika Odbora izabrao Jelenu Žarić Kovačević.

**Druga tačka dnevnog reda**: Izbor zamenika predsednika Odbora

Predsednik Odbora je, u skladu sa konsultacijama, predložila da se za zamenika predsednika Odbora izabere Milica Nikolić, član Odbora.

Diskusije nije bilo.

Odbor je jednoglasno usvojio predlog predsednika Odbora i za zamenika predsednika Odbora izabrao Milicu Nikolić.

Sednica je završena u 11,10 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

 dr Radoje Cerović Jelena Žarić Kovačević